Бадра Гәынба аҳаирбаӷәаза "Аҟәа" аҿы аусуратә еилатәара мҩаԥигеит
09:47 21.03.2024 (ирҿыцуп: 10:00 21.03.2024)
© Foto / Пресс-служба президента АбхазииВице-президент Бадра Гунба провел рабочее совещание в сухумском аэропорту имени Владислава Ардзинба
© Foto / Пресс-служба президента Абхазии
Анапаҵаҩра
Аҟәатәи аҳаирбаӷәаза аиҭашьақәыргыларазы аиқәшаҳаҭра рыбжьарҵеит Аԥсны аиҳабыреи аилахәыра "Инфраструктурное Развитиеи" 2023 шықәса жьҭаара 27 рзы.
АҞӘА, хәажәкыра 21 - Sputnik. Аҳәынҭқарра ахада ихаҭыԥуаҩ Бадра Гәынба Владислав Арӡынба ихьӡ зку аҟәатәи аҳаирбаӷәаза аҵакыраҟны аусутә еилацәажәара мҩаԥигеит.
Аҳаирбаӷәаз арҽеира-аиҭашьақәыргыларатә усурақәа рылацәажәара иалахәын атәыла аԥыза-министр актәи ихаҭыԥуаҩ, аенергетикеи атранспорти рминистр Џьансыхә Нанба, аԥыза-министр ихаҭыԥуаҩ, аекономика аминистр Кристина Озган, Аҭагылазаашьа ҷыдақәа рзы аминистр Лев Кәыҵниа, Аҳәынҭқарра ашәарҭадаратә маҵзура ахантәаҩы Ҭемыр Ахьиба, Аҳаирбаӷәаза адиректор хада Наиль Батраев.
22 Ԥхынҷкәын 2023, 13:56
Иара убасгьы Бадра Гәынба аҳаирбаӷәазахь инагоу автомашьынатә мҩа аҿы имҩаԥысуа аусурақәа, ашьҭыԥраара-артәаратә цәаҳәа ақәҵаҭаразы аусурақәа рцашьа гәеиҭеит, авиақалақь аҿы игылоу аҩнеихагылақәа рҿы инхо ауаа рзы арыцқьаратә шьақәгылақәа рыргаларазы адҵа риҭеит уи знапы иану аусбарҭақәа.
"Аусурақәа зегьы иарбоу аамҭеихша инақәыршәаны ишымҩаԥысуа убарҭоуп", - ҳәа иҳәеит иара.
Аҟәатәи аҳаирбаӷәаза аиҭашьақәыргыларазы аиқәшаҳаҭра рыбжьарҵеит Аԥсны аиҳабыреи аилахәыра "Инфраструктурное Развитиеи" 2023 шықәса жьҭаара 27 рзы. Аргылара ахархәарахь ирыҭахоит 2024 шықәса ԥхынҷкәынмзазы.